"D'vine Wine Bar & Tapas" จิบไวน์ ในร้านสวย บรรยากาศชิวๆ ดนตรีไพเราะ !!

ร้านไวน์ร้านนี้เป็นร้านที่เปิดตัวอยู่ในโครงการ เดอะคริสตัล (The Crystal) ประดิษฐ์มนูธรรม เป็นร้านไวน์ที่ขึ้นชื่อร้านหนึ่ง เมื่อลองเปิดหาดูใน Google การเดินทางมาร้านเมื่อขับรถอยู่บนถนนเลียบด่วนรามอินทรา ให้ขับรถไปโครงการ The Crystal แล้วหาที่จอดในตัวโครงการได้เลย จากนั้นเดินไปที่ร้านซึ่งตั้งอยู่ด้านหน้า ชั้น 1 ของโครงการ เมื่อลองเดินเข้าไปแล้วค่อนข้างสะดุดตาเพราะร้านค่อนข้างสวย ตัวร้านเป็นร้านที่ตกแต่งได้สวยงาม หรูหรา ลงตัว และมีดนตรีสดเล่น ทำให้บรรยากาศยิ่งชิวขึ้นไปอีก การบริการและความสะอาดของทางร้านได้มาตรฐานดี รายการอาหารของทางร้านเป็นอาหารฟิวชั่น และอาหารฝรั่งเสียเป็นส่วนใหญ่ ส่วนเครื่องดื่มเน้นไปทางไวน์นานาชนิด โดยทางร้านมีพนักงานคอยแนะนำว่าชอบแบบไหน รสอย่างไร ราคาเท่าไหร่ สำหรับวันนี้ลองทางแค่ไวน์อย่างเดียว ราคาเบาๆ ซึ่งทางร้านแนะนำมา รสชาติโดยรวมอร่อยถูกปาก ทานคู่กับขนมปังที่ทางร้านเสิร์ฟมาให้ ใช้ได้ครับ

โดยรวม ร้านนี้เป็นร้านไวน์ ในย่านเลียบด่วน การบริการและความสะอาดได้มาตรฐาน บรรยากาศดี ราคาสูง รสชาติเครื่องดื่มที่ลองดื่มใช้ได้ เพื่อนๆ ผ่านมาลองมาทานกันนะครับ !!